અમદાવાદ: તુર્કીએ રશિયાનું વિમાન તોડી પાડ્યાના સમાચારો પાછળ આંતરરાષ્ટ્રીય બજારમાં સોનાના ભાવમાં સુધારો નોંધાયો છે. આંતરરાષ્ટ્રીય બજારમાં સોનાના ભાવમાં ૦.૧ ટકાનો ઉછાળો નોંધાઇ ૧,૦૭૬ ડોલર પ્રતિઔંસની સપાટીએ ભાવ જોવાયો છે. સ્થાનિક બુલિયન બજારના જાણકારોના જણાવ્યા પ્રમાણે આંતરરાષ્ટ્રીય બજારમાં ભૂ-રાજકીય અનિશ્ચિતતા વધતાં ઘટાડે રોકાણકારો દ્વારા ખરીદી વધતાં સોનાના આંતરરાષ્ટ્રીય ભાવમાં ઉછાળો નોંધાયો છે. ઉલ્લેખનીય છે કે તુર્કીએ રશિયાના વિમાનને સિરીયાની બોર્ડર પાસે તોડી પાડવામાં આવ્યા હોવાના સમાચાર બહાર આવતાં બુલિયન બજારમાં તેની અસર જોવા મળી છે.